ลักษณะการประกอบธุรกิจ

ความเป็นมา

บริษัท คอมพาสส์ อีสต์ อินดัสตรี้ ( ประเทศไทย ) จำกัด ( มหาชน ) เดิมชื่อบริษัท ซี.อี.ไอ.
จำกัด ก่อตั้งขึ้นเมื่อวันที่ 17 สิงหาคม 2530 ด้วยทุนจดทะเบียน 45,000,000 บาท
โดยกลุ่มผู้บริหารชาวไต้หวัน ดำเนินธุรกิจ ผลิต และส่งออกพัดลมติด เพดานกระแสสลับ
รวมทั้งพัดลมซึ่งมีโคมไฟประกอบเข้ากับพัดลมเป็นเครื่องตกแต่ง ตลอดจนอุปกรณ์ส่วนควบ
และเครื่องตก แต่งที่ใช้ติดตั้ง หรือประกอบเข้ากับพัดลม บริษัทฯ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน บริษัทฯ
เข้าจดทะเบียนในตลาดหลักทรัพย์ตั้งแต่ปี 2537 ในปี 2540 บริษัทฯ ได้เข้าร่วมทุนกับบริษัท
ฮันเตอร์ แฟน จำกัด ซึ่งเป็น ผู้ผลิตพัดลมรายใหญ่ในสหรัฐอเมริกา

บริษัทย่อย บริษัท แอร์ โรแยล อินดัสทรีส์ จำกัด ก่อตั้งขึ้นเมื่อวันที่ 29 มิถุนายน 2536
ด้วยทุนจดทะเบียน 60,000,000 บาท ดำเนินธุรกิจผลิต และส่งออกพัดลมโคมไฟติดเพดาน
ต่อมาได้เปลี่ยนสายการผลิตมาผลิตจอมอนิเตอร์เพื่อการส่งออก ปัจจุบันปิดกิจการ
และชำระบัญชีเรียบร้อยแล้ว

เมื่อวันที่ 13 มกราคม 2547 บริษัทฯ ได้เข้าไปลงทุนในบริษัท แอร์ บรีซ จำกัด
ตั้งอยู่ในประเทศสาธารณะประชาชนจีน โดยผ่านบริษัท แวน การ์ด คอร์ปอเรชั่น ตั้งอยู่ในหมู่เกาะ
เคย์แมน มูลค่าเงินลงทุน 3 ล้านดอลลาร์สหรัฐอเมริกา เป็นการลงทุนร้อยละ 100
ทุนจดทะเบียนของทั้งสองบริษัท เท่ากับ 3 ล้านดอลลาร์สหรัฐอเมริกา

การเปลี่ยนแปลง และ พัฒนาการที่สำคัญ

วันที่ 4 มกราคม 2548 ลูกค้ารายใหญ่ได้ทำการฟ้องร้องเรียกค่าเสียหายกับบริษัทฯ
โดยกล่าวหาว่าบริษัทฯ ไม่ปฏิบัติตามสัญญาซื้อขาย และเรียกค่าเสียหายเป็นเงิน 2.3
ล้านเหรียญสหรัฐอเมริกา ผลการเจราจาปรากฎว่า

-   สัญญาซื้อขายให้สิ้นสุด ณ วันที่ 31 มีนาคม 2548 (ตามสัญญาเดิมครบกำหนด 31 ตุลาคม
    2548)ทำให้

  บริษัทฯ ต้องสูญเสียลูกค้ารายใหญ่รายนี้ไป

-   บริษัทฯ ต้องจ่ายค่าธรรมเนียม ค่าใช้จ่ายในการดำเนินคดี เป็นเงิน 750,000
    เหรียญสหรัฐอเมริกา โดยหักจากยอดหนี้ที่ลูกค้ารายใหญ่ยังไม่ได้ชำระให้กับบริษัทฯ

-   บริษัทฯ ต้องส่งคืนแม่พิมพ์ และเครื่องจักรอุปกรณ์ บางรายการ
    โดยลูกค้ารายใหญ่ชำระราคาให้ 68,570 เหรียญสหรัฐอเมริกา

อำนาจการควบคุมบริษัท

เมื่อวันที่ 23 สิงหาคม 2545 ตระกูลไต้ ซึ่งเป็นผู้ก่อตั้งบริษัทฯ ได้ซื้อหุ้นในบริษัท ฮันเตอร์ ซีอีไอ (
เอเชีย ) จำกัด และกรรมการซึ่งถูกแต่งตั้งโดยบริษัท ฮันเตอร์ แฟน จำกัด
ได้ลาออกจากการเป็นกรรมการของบริษัทฯ ตั้งแต่วันที่ 30 กันยายน 2545
ทำให้อำนาจการควบคุมบริษัทฯ ของบริษัท ฮันเตอร์ แฟน จำกัด สิ้นสุดลง

ลักษณะการประกอบธุรกิจ

บริษัทคอมพาสส์ อีสต์ อินดัสตรี้ (ประเทศไทย) จำกัด (มหาชน) (CEI)
เป็นผู้ผลิตพัดลมโคมไฟติดเพดานรายใหญ่ที่สุดในโลก พัดลมขงบริษัทฯ
มีความสวยงามสามารถใช้เป็นเครื่องประดับและตกแต่งที่พักอาศัย ตลอดจนอาคารสำนักงานได้
ตลาดใหญ่ของบริษัทฯ อยู่ในประเทศสหรัฐอเมริกา บริษัทฯ
มียอดจำหน่ายเติบโตอย่างต่อเนื่องตลอดเวลา

บริษัทมีการผลิตสินค้าแบบ OEM (Original Equipment Manufacture) และ ODM
(Original Design Manufacture) สำหรับลูกค้า OEM บริษัทฯ จะผลิตสินค้าตามแบบ
และข้อกำหนดของลูกค้า การจำหน่ายจะจำหน่ายภายใต้เครื่องหมายการค้าของลูกค้า
ลูกค้าในธุรกิจด้าน OEM ที่มีชื่อเสียงมานานได้แก่ บริษัท Hunter Fan, The Home Depot,
Lowes, Payless Cashways เป็นต้น สำหรับลูกค้า ODM บริษัทฯ จะเป็นผู้ออกแบบ
และผลิตให้กับลูกค้า โดยฝ่ายพัฒนาผลิตภัณฑ์ของบริษัทฯ
จะเป็นผู้ออกแบบและพัฒนาผลิตภัณฑ์อยู่ตลอดเวลาเพื่อให้ทันกับยุคสมัยที่เปลี่ยนไป
เครื่องหมายการค้าของบริษัทฯคือ Sunlight และ Aire Royale

จากเหตุการณ์ในปีที่ผ่านมาบริษัทฯ ต้องมีการปรับแผนการผลิตและการตลาดใหม่ ดังนี้

-   การผลิต บริษัทฯ จะลดขนาดของบริษัทฯ ลง โดยจะไม่ผลิตชิ้นส่วนเองทั้งหมด
    ชิ้นส่วนบางอย่างบริษัทฯ จะว่าจ้างบริษัทภายนอกที่มีความชำนาญในด้านนั้น ๆ
    มารับไปผลิตต่อโดยคุณภาพอยู่ในความรวบคุมของบริษัทฯ เพื่อลดต้นทุน
    การผลิตในอนาคตบริษัทฯ จะไม่ผลิตพัดลมในจำนวนมาก ๆ
    เหมือนในอดีตแต่จะที่มุ่งไปในด้านรูปแบบที่มีความสวยงามแตกต่างจากพัดลมโดยทั่ว ๆ ไป

-   การตลาด บริษัทฯ จะเน้นการตลาดในระดับกลาง และระดับสูง โดยใช้ตราสินค้า Compass
    East เพื่อให้เป็นที่รู้จัก รวมถึงการหาตลาดในต่างประเทศใหม่มาทดแทนในตลาดที่สูญเสียไป
    แต่จะเป็นการทำการตลาดด้วยตราสินค้าของบริษัทฯมากขึ้น
    โดยตลาดที่บริษัทฯได้เริ่มทำการตลาดได้แก่ตลาดในทวีปเอเซียตะวันออกเฉียงใต้
    ตะวันออกกลาง อินเดีย ส่วนตลาดในประเทศบริษัทฯ
    เห็นว่ายังมีความสามารถในการเติบโตได้อีก บริษัทฯ
    จะทำการตลาดในประเทศโดยผ่านตัวแทนจำหน่ายที่บริษัทฯ ได้แต่ตั้งไว้แล้ว

การประกอบธุรกิจ

โครงสร้างการถือหุ้นของกลุ่มบริษัท

  51%

โครงผู้ถือหุ้นของ Summax Investment เดิมชื่อ Hunter ( CEI ) Asia Limited
หลังจากที่บริษัท Hunter Fan Company ได้ขายหุ้นให้กับผู้ถือหุ้นเดิม
ทำให้โครงสร้างการถือหุ้นในบริษัท Sumax Investment
เหลือเฉพาะกลุ่มผู้บริหารชาวไต้หวันเดิมเท่านั้น บริษัทฯ เป็นทั้งผู้ผลิตและจำหน่ายพัดลมติดเพดาน
สำหรับตกแต่งบ้านและอาคาร โดยผลิตตามแบบที่บริษัทฯ ออกแบบเอง และตามแบบที่ลูกค้าต้องการ
ซึ่งมีทั้งแบบมีโคมไฟประกอบ และแบบไม่มีโคมไฟ สินค้าของบริษัทฯ เป็นสินค้าแบบกึ่งสำเร็จรูป
โดยบรรจุชิ้นส่วนต่างๆ ลงกล่อง และลูกค้าสามารถนำไปประกอบและติดตั้งได้เอง
บริษัทย่อยผลิตพัดลมโคมไฟ แต่จะเน้นการผลิตในตลาดระดับล่าง

โครงสร้างรายได้

รายได้ของบริษัทฯ ทั้งหมดเป็นรายได้จากการจำหน่ายพัดลมติดเพดาน และส่วนประกอบพัดลม
ซึ่งส่วนใหญ่เป็นการจำหน่ายในต่างประเทศ เช่น อเมริกา ในปี 48 บริษัทฯ
มีรายได้จากการรับจ้าง พ่นสี ชุบโลหะ เข้ามาเสริมรายได้ที่ขาดหายไป

หน่วย : ล้านบาท

โครงสร้างรายได้

  ------------------- ------- --------- ------- --------- ------- --------- --------- ---------
                      2546    %         2547    %         2548    %         2549      %

  ในประเทศ            68      2.62      75      2.48      112     6.96      188       87.44

  ต่างประเทศ           2,531   97.38     2,948   97.72     1,497   93.04     27        12.56

  รวม                 2,599   100       3,023   100       1,609   100       215       100

  อัตราการเพิ่ม (ลดลง)   (613)   (19.08)   (424)   (16.31)   1,414   (46.77)   (1,394)   (86.64)
  ของมูลค่าการจำหน่าย                                                                    
  ------------------- ------- --------- ------- --------- ------- --------- --------- ---------

ลักษณะของผลิตภัณฑ์ เป็นสินค้าแบบกึ่งสำเร็จรูป โดยบรรจุชิ้นส่วนต่างๆ ลงกล่อง
และลูกค้าสามารถนำไป ประกอบและติดตั้งเองได้ ปัจจุบันสินค้าที่บริษัทฯ ผลิตขึ้น
ได้ถูกส่งไปจำหน่ายในประเทศสหรัฐอเมริกาแทบทั้งสิ้น สินค้าส่วน ใหญ่ บริษัทฯ
ทำการขายตรงไปยังลูกค้าโดยใช้เครื่องหมายการค้าเป็นชื่อห้างของตนเอง
ลูกค้ากลุ่มนี้ส่วนใหญ่เป็นห้างสรรพสิน ค้าขายของตกแต่งบ้านรายใหญ่ๆ ได้แก่ HOME DEPOT,
HUNTER FAN, WAL-MART เป็นต้น นอกจากนี้บริษัทฯ ยังขายผ่าน ตัวแทนจำหน่ายในสหรัฐอเมริกา
ซึ่งทำหน้าที่เป็นผู้ขายส่ง โดยส่งสินค้าไปยังผู้ค้าปลีกอีกทอดหนึ่ง

เนื่องจากผลิตภัณฑ์พัดลมเพดาน เป็นสินค้าที่ได้รับผลกระทบตามฤดูกาล
โดยเฉพาะในตลาดสหรัฐอเมริกา ช่วงมียอด ขายสูง จะเป็นช่วงประมาณ เดือนมิถุนายน ถึงเดือน
กรกฎาคม ซึ่งเป็นฤดูร้อน ยอดขายของบริษัทฯ จึงมียอดสูงในช่วงก่อนหน้า นั้น 6-7 เดือน ซึ่งก็คือ
ประมาณเดือน มกราคม ถึงเดือน มิถุนายน การที่ถูกผลกระทบของฤดูกาลดังกล่าว จึงทำให้แผนการ

ผลิต เพื่อให้เกิดประสิทธิภาพสูงสุดกระทำได้ยาก บริษัทฯ จึงแก้ไขปัญหาดังกล่าว
ด้วยการสร้างโกดังเก็บสินค้า และพยายามให้ ลูกค้าสั่งสินค้าล่วงหน้า
เป็นเวลานานที่สุดเท่าที่จะทำได้ โดยจูงใจด้วยส่วนลดพิเศษ
เพื่อที่จะวางแผนการผลิตให้เหมาะสมและทยอยผลิตสินค้าเก็บไว้ในโกดังก่อนจะถึงช่วงที่มีความต้องการสินค้ามาก

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

ปัจจุบันบริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุนอีก 1
โครงการในกิจการผลิตพัดลมเพดานกระแสสลับและโคมแก้ว ประเภท 5.2 การผลิตเครื่องใช้ไฟฟ้า
บัตรส่งเสริม เลขที่ 1570/2544

สิทธิประโยชน์ ตาม 1570/2544 ที่สำคัญ ๆ ดังนี้

1.  บริษัทฯ ได้รับยกเว้นภาษีเงินได้นิติบุคคล
    สำหรับกำไรสุทธิที่ได้จากการประกอบกิจการที่ได้รับการส่ง เสริมมีกำหนดเวลาสามปี
    (ตามสัดส่วนของมูลค่าทางบัญชีของเครื่องจักรใหม่
    เมื่อเทียบกับเครื่องจักรทั้งหมดของโครงการ) ตั้งแต่วันที่ 13 มกราคม 2545
    (วันเริ่มมีรายได้) จนถึงวันที่ 12 มกราคม 2548

2.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

3.  ได้รับยกเว้นเงินอากรขาเข้าจากการนำเข้าวัตถุดิบที่นำเข้ามา เพื่อผลิตสินค้าเพื่อการส่งออก

การตลาดและภาวะการแข่งขัน

การตลาด

(1) กลยุทธ์ทางการตลาด

    -   กลยุทธ์ด้านผลิตภัณฑ์

บริษัทฯ มีการพัฒนารูปแบบของผลิตภัณฑ์อย่างต่อเนื่อง โดยมีการออกแบบพัดลมรุ่นใหม่ๆ ที่มีความ
ทันสมัย มีความหลากหลายของรุ่นพัดลม ซึ่งตรงกับความต้องการของลูกค้า
และมีการพัฒนาในด้านคุณภาพของผลิตภัณฑ์ เพื่อ ให้ได้ผลิตภัณฑ์ที่มีคุณภาพสูง และมีความสวยงาม

-   กลยุทธ์ด้านราคา

ปัจจุบันต้องยอมรับว่า คู่แข่งได้พัฒนาคุณภาพ และอาศัยกลยุทธ์ด้านราคาเข้ามาแข่งขันกับบริษัทฯ
ทำให้บริษัทฯ ต้องมีการปรับตัวโดยนำเสนอพัดลมโคมไฟ ที่มีความแตกต่างจากคู่แข่ง
เพื่อยกระดับของสินค้าให้สูงกว่าคู่แข่ง ทำให้สามารถกำหนดราคาได้สูงขึ้น

-   กลยุทธ์การจำหน่ายและช่องทางการจำหน่ายของบริษัทฯ

  บริษัทฯ สามารถแบ่งช่องทางการจำหน่าย ออกเป็น 2 ทาง คือ

1.  การขายตรงให้กับลูกค้า ซึ่งเป็นห้างขายอุปกรณ์ตกแต่งบ้าน โดยลูกค้าเหล่านี้จะเป็นห้างใหญ่
    ที่มี ชื่อเสียง และมักจะใช้เครื่องหมายการค้าของห้าง เป็นเครื่องหมายการค้าของพัดลมด้วย
    ปัจจุบัน บริษัทฯ ขายสินค้าให้กับลูกค้ากลุ่มนี้ประมาณ 10% ของยอดขายทั้งหมด

2.  ขายให้กับลูกค้า (บริษัท ฮันเตอร์ แฟน จำกัด) โดยบริษัทฯ
    จะประทับเครื่องหมายการค้าของลูกค้า ลงบนกล่องสินค้า ปัจจุบันยอดขายผ่านลูกค้ากลุ่มนี้
    มีประมาณ 90% ของยอดขายทั้งหมด

(2) ลักษณะลูกค้า

ลูกค้าของบริษัทฯ เป็นห้างสรรพสินค้าที่จำหน่ายของตกแต่งบ้าน
ซึ่งลูกค้าส่วนใหญ่เป็นลูกค้าที่ติดต่อกับบริษัทฯ มาเป็นเวลานาน มีความสัมพันธ์ที่ดีต่อกัน
ลูกค้าประเภทห้างสรรพสินค้า ได้แก่ HOME DEPOT, WALL MART ส่วนลูกค้ารายใหญ่บริษัท
ฮันเตอร์ แฟน จำกัด ซึ่งเป็นบริษัทผู้ผลิตและจำหน่ายพัดลมติดเพดานที่ก่อตั้งมานานในสหรัฐอเมริกา
และมีตราสินค้าที่ลูกค้ารู้จักกันเป็นอย่างดี ทำให้ในปีที่ผ่านมาปริมาณการขายที่ขายให้กับบริษัท
ฮันเตอร์ แฟน จำกัด จึงมีปริมาณสูง กลุ่มลูกค้าเป้าหมายยังคงเป็นลูกค้าประเภทห้างสรรพสินค้า
และร้านจำหน่ายของตกแต่งที่อยู่อาศัย

สภาวะการแข่งขัน

  ปัจจุบันภาวะการแข่งขันในธุรกิจนี้ทวีความรุนแรงขึ้นมาก
  ซึ่งประเทศสาธารณประชาชนจีนยังเป็นคู่แข่งที่มี

ความสำคัญมาก ถ้าบริษัทฯจะเข้าไปแข่งขันในตลาดระดับล่างคงเป็นไปได้ยาก บริษัทฯ
จึงหันมาพัฒนารูปแบบให้มีความแตกต่าง มีความสวยงาม ความประณีตมีเอกลักษณ์เป็นของตนเอง
รวมถึงการสร้างตราสินค้าเป็นของตนเองให้เป็นที่รู้จัก เพื่อเพิ่มศักยภาพในการแข่งขันให้กับบริษัทฯ

บริษัทฯยังมีความสามารถในการแข่งขันในตลาดระดับกลาง และระดับสูง เพียงแต่บริษัทฯ
ได้สูญเสียลูกค้ารายใหญ่ไปทำให้บริษัทฯต้องหาลูกค้ารายใหม่เข้ามาทดแทน

การจัดหาผลิตภัณฑ์หรือบริการ

การผลิต หรือการจัดหาผลิตภัณฑ์เพื่อจำหน่าย

(1) กำลังการผลิตและปริมาณการผลิตจริงของบริษัทฯและบริษัทย่อย

กำลังการผลิตและปริมาณการผลิตจริงของบริษัทฯ

  -------------------------------- ----------- ----------- ----------- -----------
  รายการ                           31 กค. 46   31 กค. 47   31 กค. 48   31 กค. 49

  พัดลมติดเพดาน ( หน่วย : เครื่อง )                                         

  กำลังการผลิตเต็มที่                   4,500,000   4,500,000   4,500,000   1,000,000

  ปริมาณการผลิตจริง                   2,241,051   2,293,090   1,109,271   66,344

  อัตราการใช้กำลังการผลิต (%)          49          51          25          6.63

  อัตราเพิ่ม (ลดลง) ของปริมาณการผลิต    (15.8)      2.32        (51.63)     (94.02)
  (%)                                                                  

  จำนวนกะที่สามารถผลิตได้              3           3           3           3

  จำนวนกะที่ผลิตจริง                   2           2           1           1
  -------------------------------- ----------- ----------- ----------- -----------

กำลังการผลิตและปริมาณการผลิตจริงของบริษัทย่อย

  -------------------------------- --------- ----------- ----------- -----------
  รายการ                           31 กค. 45 31 กค. 47   31 กค. 48   31 กค. 49

  พัดลมติดเพดาน ( หน่วย : เครื่อง )                                       

  กำลังการผลิตเต็มที่                             1,000,000   1,000,000   1,000,000

  ปริมาณการผลิตจริง                             200,000     250,000     100,000

  อัตราการใช้กำลังการผลิต (%)                    20          25          10

  อัตราเพิ่ม (ลดลง) ของปริมาณการผลิต              -           25          40
  (%)                                                                

  จำนวนกะที่สามารถผลิตได้                        3           3           3

  จำนวนกะที่ผลิตจริง                             1           1           1
  -------------------------------- --------- ----------- ----------- -----------

วัตถุดิบและผู้จำหน่ายวัตถุดิบ (SUPPLIER) ของบริษัทฯ

วัตถุดิบหลัก ๆ ที่ใช้ในการผลิต ส่วนใหญ่จะเป็นพวกเหล็ก เช่น เหล็ก ซิลิคอน ลวดทองแดง
โลหะผสมและตลับลูกปืน (BEARING) ซึ่งส่วนใหญ่จะเป็นการนำเข้าจากต่างประเทศ
นอกจากนี้ยังมีชิ้นส่วนโคมไฟและชิ้นส่วนประกอบอื่น ๆ กว่า 100 ชนิด
ซึ่งส่วนใหญ่เป็นการสั่งซื้อจากต่างประเทศเช่นกัน โดยบริษัทฯ จัดซื้อจาก SUPPLIER หลายราย
ยกเว้นชิ้นส่วนบางประเภทที่มีปริมาณไม่มาก แต่มีหลายรายการ บริษัทฯ จะสั่งซื้อผ่านบริษัท SHI
CHEN ซึ่งจะเป็นตัวแทนในประเทศไต้หวันจัดหาจาก SUPPLIER
หลายรายและรวบรวมส่งพร้อมกันเพื่อเป็นการประหยัด ค่าขนส่ง และค่าใช้จ่ายในการติดต่อ บริษัทฯ
ไม่เคยประสบปัญหาในเรื่องปริมาณวัตถุดิบที่ใช้ในการผลิต
เนื่องจากมีช่องทางในการจัดซื้อค่อนข้างมาก
ส่วนในเรื่องของต้นทุนก็เป็นไปตามกลไกราคาในตลาดโลก

ที่ผ่านมาบริษัทฯ ประสบปัญหาในเรื่องวัตถุดิบน้อยมาก วัตถุดิบหลัก ๆ ที่ใช้ในการผลิตได้แก่
SILICON STEEL, COLD ROLLED STEEL, BEARING, BLADE BRACKET, GLASS ซึ่งบริษัทฯ
ได้ทำการสั่งซื้อภายในประเทศ และต่างประเทศ รายละเอียดเป็นดังนี้

วัตถุดิบและผู้จัดจำหน่ายวัตถุดิบของบริษัทฯ

หน่วย : พันบาท

  ---------------------- ----------- ------ ----------- ----- --------- ------ -------- ------
  มูลค่าการสั่งซื้อวัตถุดิบ       2546        %      2547        %     2548      %      2549     %

  การสั่งซื้อในประเทศ        581,436     35     694,035     38    415,632   44     18,906   54

  การสั่งซื้อจากต่างประเทศ    1,068,055   65     1,119,184   62    539,318   56     16,225   46

  รวม                    1,649,491   100    1,813,219   100   954,950   100    35,131   100

  อัตราเพิ่ม (ลดลง)                     (38)               10              (47)            (96)
  ของการสั่งซื้อ                                                                            
  ---------------------- ----------- ------ ----------- ----- --------- ------ -------- ------

การสั่งซื้อวัตถุดิบในประเทศไต้หวัน หรือในประเทศจีน บริษัทฯ อาศัยการสั่งซื้อโดยผ่านบริษัท ชิเชง
อีเลคทริค เอ็นเอฟจี เวิคท์ จำกัด เป็นตัวกลางในการจัดหาวัตถุดิบ เพื่อความสะดวกในการติดต่อ
โดยไม่ต้องติดต่อกับผู้จำหน่ายหลาย ๆ รายทำ ให้เสียค่าใช้จ่ายเพิ่มขึ้น ราคาที่ตกลงซื้อขาย
เป็นราคาที่สมเหตุสมผล

ขั้นตอนการผลิตและเทคโนโลยี

เนื่องจากสินค้าของบริษัทฯ เป็นการนำชิ้นส่วนต่าง ๆ มาประกอบกันเท่านั้น ดังนั้นผู้ซื้อสามารถนำไป
ประกอบและติดตั้งเอง กระบวนการผลิตจึงแยกเป็นแต่ละฝ่าย ผลิตชิ้นส่วนต่าง ๆ
และนำมารวบรวมบรรจุลงกล่อง

ขั้นตอนการผลิตโดยสังเขปของบริษัทฯ

 มอเตอร์

เริ่มจากการนำแผ่น SILICON มาตัดและปั้มขึ้นรูป เป็น STATOR และอัดแกนมอเตอร์ จากนั้นนำตัว
STATOR ไปพันขดลวดทองแดงด้วยเครื่อง นำไปชุบ VANISH และเก็บเข้า STORE แผนกหล่อ
ROTOR นำอลูมิเนียมมาเข้าเครื่องอัด ROTOR เมื่อขึ้นรูปแล้วนำมาเจาะรู ต๊าปเกลียว
แล้วเข้าเครื่องให้ได้ขนาด จากนั้นเก็บเข้า STORE ทางฝ่ายโรงงาน ปั้มจะทำการผลิตฝาบน
ฝาครอบกลาง ฝากล่องสวิทซ์ และฝาครอบพัดลม และนำไปชุบ AB หรือ ชุบ PB หรือพ่นสี

แผนกประกอบมอเตอร์ จะนำชิ้นส่วน ROTOR, STATOR
และฝาครอบมอเตอร์มาประกอบเข้าด้วยกันเป็น ตัวมอเตอร์ พร้อมทั้งอัด BEARING จากนั้นก็ยิง
SCREW อัดสมดุลและตรวจสอบคุณภาพ จากนั้นนำไปประกอบเข้ากับชิ้น ส่วนต่างๆ ทั้งฝาบน
ฝาครอบกลาง ฝาล่างร้อยสายไฟ ฝากล่องสวิทซ์ ใส่ฝาครอบจนเสร็จเรียบร้อยเป็นตัวมอเตอร์
แล้วจะมีการ ตรวจสอบคุณภาพอีกจุดหนึ่ง จากนั้นก็ส่งไปบรรจุถุงพลาสติก ก่อนนำไปบรรจุลงกล่อง

ใบพัด

ประกอบไปด้วย 2 ส่วน คือ ก้านใบและตัวใบพัด สำหรับก้านใบนั้น
จะทำการหล่อมาจากโรงหล่อและนำมาตะไบ ขัดเงา เจาะรู ต๊าปเกลียว พ่นสี หรือชุบ AB หรือ
ชุบ PB และนำมาดัดองศา ส่วนตัวใบพัดนั้น จะนำไม้อัดมาตัด อัดของ พ่นสี เจาะรู
และนำมาชั่งน้ำหนัก เลือกชุดที่มีน้ำหนักเหมือนกันไว้ชุดเดียวกัน
จากนั้นห่อพลาสติกและนำไปบรรจุลงกล่อง

แผนกบรรจุ

จะนำชิ้นส่วนที่ผลิตเสร็จแล้ว มาบรรจุลงกล่องโฟม ที่ทางบริษัทฯ ผลิตขึ้นเอง โดยบรรจุ SCREW
โคมไฟ ท่อแขวนและคู่มือการประกอบเพิ่มเติมลงไป แล้วบรรจุลงกล่องกระดาษที่มีรูปภาพ
สีสันและลวดลาย ตามแบบที่ลูกค้าต้องการ

MANUFACTURING PROCESS

Packaged product on the way to storage area to await export

(4) ผลกระทบต่อสิ่งแวดล้อม

-   ในกระบวนการผลิต บริษัทฯ มีการจัดให้มีระบบควบคุมต่าง ๆ เพื่อลดผล

  กระทบที่มีต่อสิ่งแวดล้อม ตามข้อกำหนด ซึ่งอยู่ภายในการควบคุมของการ

  นิคมอุตสาหกรรมแห่งประเทศไทย

-   บ่อกำจัดน้ำเสีย สำหรับไลน์การผลิตที่มีการใช้สารเคมี เช่น โรงชุบ, เพื่อลด

  มลภาวะทางน้ำ ก่อนปล่อยน้ำทิ้ง

-   ปล่องกรองควัน เพื่อลดมลภาวะทางอากาศ

-   ระบบการรีไซเคิล จะสามารถลดปริมาณน้ำเสียให้น้อยลง

  บริษัทฯ มีการปรับปรุง และบำรุงรักษา ระบบควบคุมสภาพแวดล้อมอยู่ตลอดเวลา
  ปัจจุบันข้อพิพาทเกี่ยว กับเรื่องน้ำเสียกับการนิคมอุตสาหกรรมแห่งประเทศไทยได้ยุติลงแล้ว